11 beseer in La Lucia-ongelukDie ongelukstoneel in La Lucia, Durban op 28 November 2014 Foto: Netcare 911 Elf mense is Vrydagmiddag beseer toe ŉ Hyundai-vragmotor ŉ bakkie op die M4 in La Lucia in Durban van agter getref het. “Wrakstukke van die ongeluk het oral op die toneel rondgelê,” het Chris Botha, woordvoerder van Netcare 911, gesê. “Die bestuurder van die H100-vragmotor was in die wrak vasgekeer. Hy het kritieke beserings opgedoen.” Hy is na ŉ hospitaal geneem vir verdere behandeling. Tien persone wat agterop die vragmotor gery het, het geringe tot matige beserings opgedoen. Die persone in die tweede voertuig is ongedeerd. “Die polisie stel ondersoek in,” het Botha gesê.